open-index/open-wikipedia-markdown huggingface dataset:
En liten gyllen ring

***En liten gyllen ring*** er en kriminalroman  av Kjell Ola Dahl. Romanen kom ut i 2000 og er den andre romanen om politiførstebetjent Gunnarstranda. Dahl mottok Rivertonprisen for romanen dette året.

Romanen kom ut hele sju år etter den første boken i serien om politiførstebetjent Gunnarstranda, *[[Dødens investeringer]]* fra 1993. Andre bøker i serien er *[[Mannen i vinduet]]*, *[[Lille tambur]]*, *[[Den fjerde raneren]]*, *[[Svart engel]]* og *[[Kvinnen i plast]]*.

I *En liten gyllen ring* opererer parhestene Gunnarstranda og Frank Frølich slik de også gjorde i den første romanen. *En liten gyllen ring* er den første boka hvor leseren møter Tove Granaas, kvinnen som Gunnarstranda innleder et forhold til. *En liten gyllen ring* er romanen hvor politimannen Yttergjerde dukker opp første gang. Det er også den første romanen hvor leseren møter Gunnarstrandas kjæledyr, gullfisken Kalfatrus.

## Handling
Romanen er komponert i tre deler. I den første delen møter leseren Katrine Bratterud, en tidligere tung rusmiddelavhengig som i lang tid har vært til behandling på avvenningskollektivet «Vinterhagen». Som ledd i arbeidstrening arbeider hun på reisebyrå, og er i den fasen hvor hun blir betraktet som rehabilitert og snart skal flytte for seg selv. I åpningsscenen blir Katrine overfalt på arbeidsplassen av karakteren Raymond Skau, en hendelse som skremmer både henne og hennes foresatte på jobben.

Katrines løsrivelse fra kollektivet skal samme kveld markeres med et selskap, en sommerfest hjemme hos ekteparet Gerhardsen/Ås, som driver kollektivet. Katrine går til selskapet sammen med sin kjæreste, Ole. Selskapet utvikles til en gedigen fyllefest hvor Katrine, selv om hun ikke drikker, blir syk. Det er også tydelig at hun deler en tvilsom fortid med verten Bjørn Gerhardsen. Hun forlater festen på egen hånd. En gruppe andre gjester, deriblant kjæresten Ole, tar drosje til Oslo Sentrum.

Katrine treffer nå karakteren Henning, som er sivilarbeider på kollektivet. De reiser fra festen sammen i hans bil, en tur som ender i et stevnemøte ved Gjersjøen utenfor Oslo. Henning sovner i bilen. Katrine forlater bilen og møter en truende person ved vannet.

I starten på bokas andre del er Katrine blitt funnet drept ved Hvervenbukta badeplass. Denne delen av romanen omhandler etterforskningen. Gunnarstranda og Frank Frølich forsøker å få oversikt over Katrines siste bevegelser. De intervjuer mange aktører om hendelsene i bokas første del, og det blir klart for leseren at flere aktører lyver eller fortier sanheten på annen måte. Dermed kommer flere av festdeltakerne i politiets søkelys. Etterforskningen leder i en retning som tilsier at politiet vil finne løsningen i Katrines fortid. Nøkkelen til hennes fortid blir episoden i åpningsscenen, overfallet på arbeidsplassen hennes.

I bokas tredje del avrundes historien ved at leseren følger gjerningsmannen i hans desperate forsøk på å skjule sin identitet samt unnslippe politiet.
Feng Guozhang

**Feng Guozhang** (tradisjonell kinesisk: 馮國璋, forenklet kinesisk: 冯国璋, pinyin: *Féng Guózhāng*, Wade-Giles: *Feng Kuo-chang*; født 7. januar 1859 i Hejian i Zhili i Kina, død 12. desember 1919 i Beijing) var en kinesisk militær og politiker. Han var Republikken Kinas president i 1917-18.

## Liv og virke
Feng Guozhang kom fra en bondefamilie i Zhili. Familen var blitt rammet av harde tider og ble nødt til å selge all sin eiendom for å fi sønnene utdannelse. Feng Guozgabf vae imidlertid den fjerde av dem, og til ham strakk ikke pengene til. For å klare seg tidlig i livet spilte han fiolin i teatre av dårlig rykte.

På grunn av press fra Anhuiklikken tok han inn Duan Qirui i statsministerstillingen. 

Feng fullførte den femårs presidentperioden som var innledet av Yuan i 1913, og fratrådte den 10. oktober 1918. Han døde av sykdom året etter.

## Referanser


## Litteratur
*
Brynjulf Skaugen (1918–2002)

**Brynjulf Skaugen** (født 11. juni 1918, død 14. august 2002, Oslo) var en norsk skipsreder.

Han var sammen med sine brødre Morits og Sigurd Skaugen eier av rederiet I. M. Skaugen. Sammen med sin bror Morits Skaugen og sin bankforbindelse, fikk han i 1988 eierkontoll over rederiet A/S Kosmos. De splittet så opp selskapet.

Brynjulf Skaugen var sønn av skipper og skipsreder Isak Martinius Skaugen, en bondesønn fra Gjerpen som jobbet seg opp fra dekksgutt. Han giftet seg 26. august 1950 med Anette Cappelen av slekten Cappelens gren fra Holden, Ulefoss. De er foreldre til skipsreder
Brynjulf Skaugen, Severin Skaugen, Sigurd Skaugen og Anette Skaugen gift med Gabi Gleichmann.

## Litteratur
* Lambrecht Haugen: *Cappelen-slekten 1627-2008*, Rosendal 2008.
Mannen i vinduet

***Mannen i vinduet*** er en kriminalroman av Kjell Ola Dahl. Boka kom ut i 2001. Romanen er den tredje i serien om politiførstebetjent Gunnarstranda og hans kompanjong Frank Frølich. Andre bøker i serien er *[[Dødens investeringer]]*, *[[En liten gyllen ring]]*, *[[Lille tambur]]*, *[[Den fjerde raneren]]*, *[[Svart engel]]* og *[[Kvinnen i plast]]*.

## Handling
Romanen er komponert i tre deler. I bokas første del, møter leseren Reidar Folke Jespersen, en mann i syttiårene, som driver en antikvitetesforretning i Thomas Heftyes gate i Oslo. Han og ektefellen (som er adskillige år yngre enn ham) bor i leiligheten over butikken. Reidar Folke Jespersen er krigshelt fra andre verdenskrig, og en stolt og selvbevisst karakter. Reidar har en sønn fra et tidligere ekteskap. Denne sønnen er gift, har et barn og bor på Røa.

Bokas første del omhandler en dag i Reidar Folke Jespersens liv, fredag den trettende. Dagen begynner med at han reiser til en kafé i Jacob Aalls gate på Majorstua, der han setter seg for å drikke kaffe. Her sitter han til han ser sin kone komme gående og forsvinne inn i gården der hennes elsker bor. 

Nå reiser Reidar til et møte med sine to brødre. De to er sameiere i butikken og de ser begge på den som en ekstra pensjon. De ønsker å selge butikken og har avtalt et møte med en kjøper. Når Reidar ankommer, spolerer han møtet både for brødrene og kjøperen. Han forlater så sine brødre og ringer til sin kones elsker fra en telefonautomat. Han ber den forfjamsede mannen om å få snakke med sin kone.

Etter denne samtalen reiser Reidar Folke Jespersen til et privat kontor på Ensjø, der han og brødrene har et stort lager av antikviteter. Etter en tid ankommer en mystisk kvinne som gjennomfører en striptease mes de to sammen gjennomfører et rollespill. Reidar Folke Jespersen forlater senere kontoret sammen med kvinnen. En bil følger etter dem. Denne bilen blir kjørt av kvinnens sjalu kjæreste. Reidar setter kvinnen av og reiser hjem. Her blir han møtt av en tidligere medarbeider som han har gitt sparken., Denne mannen truer ham.

Senere samme natt våkner Reidars ektefelle alene i sengen. Hun ser spor av snø på golvet. Noen har vært der inne mens hun sov. Hun begriper ikke hvor ektemannen er og ringer hans sønn for å få hjelp. Men sønnen er ikke hjemme. Det er sønnens kone som tar telefonen. Hun er brysk og avvisende.

Romanens andre del åpner med at Frank Frølich går gjennom Frognerparken. Han får en telefon fra Gunnarstranda. Det har dukket opp et lik. Reidar Folke Jespersen er funnet drept i sin egen butikks utstillingsvindu . Han er naken og har en underlig inskripsjon i pannen. De to politimennene starter en etterforksning som leder dem helt tilbake til krigen og spesielt dagene etter frigjøringen. Sentralt i denne etterforskningen står Reidars to brødre og den mystiske kvinnen på Ensjø.

Romanes tredje del kulminerer i et dramatisk gisseldrama der morderens skjebne besegles.
Lütje Lützen

**Lütje Lützen** (født 9. februar 1848 i Tórshavn på Færøyene, død 1. mars 1922 i Korsør i Danmark) var en dansk-færøysk jurist. Han var innvalgt på det færøyske Lagtinget fra Suðurstreymoy fra 1878 til 1880.

Han var sønn av sydslesvigske Andreas Christian Lützen og færøyske Eva Margrethe Frederikke Jacobsdatter. Faren var lærer, klokker, lagtings- og landstingsmann samt formann i Tórshavns borgerrepresentasjon. Blant hans søsken var kjøpmennene Nickels og Jacob Lützen samt sogneprest Edvard Lützen. Søsteren Anna Maria Nicoline ble gift med prost Jens Christian Evensen. Lütje Lützen giftet seg i Slagelse i 1884 med danske Helene Kirstine Hornung.

Han ble exam.jur. i 1870 og kom snart til Korsør som fullmektig hos byfogden. Fra 1877 til 1880 var han tilbake i Tórshavn som fullmektig hos landfogden, den øverste politimyndigheten på Færøyene. Han var også med på å grunnlegge den danskspråklige avisen *[[Dimmalætting]]*, hvor han ble den første redaktøren, og medlem av Lagtinget. Lützen var igjen fullmektig hos byfogden i Korsør fra 1880 til han avgikk med pensjon i 1913. Han nedla også et stort arbeid for privatbanken i Korsør, som i 1917 ble overtatt av Den danske Landmandsbank. Han var også forsikringsagent og overligningskommissær.

## Referanser
Bernard Vukas

**Bernard «Bajdo» Vukas** (født 1. mai 1927 i Zagreb, død 4. april 1983 i  Zagreb) var en kroatisk fotballspiller som deltok i de olympiske leker 1948 i London og 1952 i Helsingfors.

Vukas vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de  med 3-1 samme resultat som de vant med i semifinalen over Storbritannia. Finalen tapte de med 1-3 til .

Fire år senere, under Sommer-OL 1952 i Helsingfors, vant han sin andre olympiske sølvmedalje. Etter å ha beseiret  med 3-1 i semifinalen, tapte Jugoslavia finalen til  med 0-2.

Vukas spilte femtini landskamper og scoret tjueto mål for Jugoslavia i perioden 1948–1957.

## OL-medaljer
* 1948  London -  Sølv i fotball  Jugoslavia
* 1952  Helsingfors -  Sølv i fotball  Jugoslavia

## Referanser


## Eksterne lenker
* 
*  Bernard Vukas på Eu-Football.info
*  Bernard Vukas på worldfootball.net
*  Bernard Vukas på footballzz.com
Green Days diskografi

**[[Green Day]]s diskografi** omfatter åtte studioalbum, seks konsertalbum, tre samlealbum, fire EP-er, trettitre singler og to filmalbum.

Green Day var opprinnelig en del av punkrock scenen på 924 Gilman Street i Berkeley, California. Tidlige utgivelser på det uavhengige plateselskapet Lookout! Records ga en grasrotnivå base, og noen tidlige fans følte seg fremmedgjort når bandet signert med et kommersielt plateselskap. Likevel ble debuten på det kommersielle plateselskapet Reprise Records, *[[Dookie]]* (1994), det store gjennombruddet og en stor suksess. Albumet solgte 10 millioner eksemplarer bare i USA, og 15 millioner på verdensbasis. Som et resultat, fikk Green Day stor respekt i musikkmiljøet, og sammen med andre punkband fra California som The Offspring og Rancid, fikk de gjenreist interessen for punkmusikk i USA.

De tre neste albumene, *[[Insomniac]]*, *[[Nimrod (album)|Nimrod]]* og **', ble ikke på langt nær så suksessfulle som ''Dookie'', men de solgte likevel bra. Bl.a. oppnådde  ''Insomniac'' og ''Nimrod'' dobbel platina og ''Warning'' oppnådde gull i USA. Green Days 7. studioalbum, [[rock opera]]en ''[[American Idiot]]'' gjenreiste derimot bandets popularitet blant yngre generasjoner, og solgte fem millioner eksemplarer bare i USA.

Green Day har solgt over 65 millioner album på verdensbasis, inkludert 23 millioner bare i USA alene. De har i tillegg fire [[Grammy Award]]s, "Best Alternative Album" for ''[[Dookie]]'', "Best Rock Album" for ''[[American Idiot]]'', "Record of the Year" for ''"[[Boulevard of Broken Dreams]]"'' og Best Rock Album for 21st Century Breakdown.

==Studioalbum==


==Konsertalbum==


==Samlealbum==


==Extended plays==


==Singler==

**Noter*'
* *A* Singlene "Minority", "Warning" og "The Simpsons Theme" greide ikke å komme inn på topp 100 på [[Billboard Hot 100]], derfor er de listet under [[Bubbling Under Hot 100 Singles]] listen.
* *B* I Australia, ble "Good Riddance (Time of Your Life)" og "Redundant" lansert som en dobbel A-side single sammen, som hadde to som bestenotering på den australske hitlisten [[ARIA Charts]] og ble sertifisert to ganger platina. Individuelt, "Good Riddance (Time of Your Life)" hadde en bestenotering som nr 44 og "Redundant" med bestenotering som nr 50.
* *C* Lansert kun for digital nedlasting.

==Musikkvideoer==


==Videoalbum==


==Se også==
**Cigarettes and Valentines''
*Sweet Children
*Foxboro Hot Tubs

## Referanser
Keppel Island

**Keppel Island** (spansk: *Isla de la Vigia*) er en av Falklandsøyene, beliggende nord for Vest-Falkland og mellom Saunders Island og Pebble Island. 

En bred, flat dal strekker seg langs midten av øya med en rekke innsjøer som danner en viktig habitat for andefugler. I nordøst er kystlinjen dypt innskåret av flere bukter og sandstrender.

Øya er oppkalt etter admiral Augustus Keppel (1725–1786) som tjenestegjorde i Royal Navy under syvårskrigen og den amerikanske uavhengighetskrigen. Fra 1855 til 1898 ble det drevet en misjonsstasjon på øya, beregnet på ildlendere. Enkelte av bygningene fra misjonsstasjonen er bevart.

I 1885 ble en sauefarm etablert på Keppel Island, og denne var i drift frem til 1992. Øya er nå ubefolket og er vernet som naturreservat.

Fuglelivet på Keppel Island omfatter, i tillegg til andefugler som brunhodegås og falklandsskovleand, arter som klippehopperpingvin, magellanpingvin, bøylepingvin og svartbrynalbatross. En stor bestand av brunrotter legger en begrensning på mangfoldet i fuglelivet.

## Referanser


## Eksterne lenker
* Keppel Island Museum of Liverpool
Zhiliklikken

**Zhiliklikken** (kinesisk: 直(隶)系军阀 pinyin: *Zhí (Lì) Xì Jūn Fá*) var en av flere gjensidig rivaliserende klikker eller fraksjoner som brøt ut fra Beiyanghæren under krigsherretiden tidlig i Republikken Kinas historie. Denne fragmenteringen fant sted etter at Yuan Shikai; han hadde vært den eneste som kunne holde Beiyanghæren samlet. Navnet er fra det område der klikken opprinnelig hadde sin maktbase, provinsen Zhili (nå Hebei). 

Denne klikken ble dannet av offiserer som mente seg diskriminert av statsminister Duan Qirui hva gjaldt posteringer og forfremmelser. De fylket seg om president Feng Guozhang som var nødt til å dele makten med Duans dominante Anhui-klikk i Beiyangregjeringen. Men de hadde ikke de sterkeste lojalitetsbånd seg imellom, og mange av dem sviktet eller forrådte andre klikkmedlemmer. 

Etter den konstitusjonelle beskyttelseskrig gikk de inn for en mykere linje. Etter Fengs naturlige død gikk lederskapet over til Cao Kun. Cao gikk seirende ut av Zhili-Anhui-krigen (1920), skjønt det skyldtes innsatsen til hans viktigste stedfortreder, Wu Peifu, som kan anses som Kinas dyktigste strateg på denne tiden. Relasjonene til  Fengtianklikken, som gav nominell støtte i kampen mot Anhuiklikken, forverret seg. Igjen klarte Wu å seire, nå i Første Zhili-Fengtian-krig (1922). Under de påfølgende to år gikk Zhiliklikken fra den ene seier til den andre, og det hele ble kronet med at Cao Kun ved bestikkelser klarte å bli valgt til Republikken Kinas president. Caos ambisjoner førte hans fiender sammen mot ham og sådde også splid i hans egen klikk. 

Zhiliklikken kunne antagelig ha klart å vinne Annen Zhili-Fengtian-krig (1924) og deretter klart å forene hele Kina, hadde det ikke vært for Feng Yuxiangs forræderi ved Beijingkuppet. Cao ble fengslet og lederskapet gikk over til Wu, som sammen med Sun Chuanfang maktet å kontrollere det sentrale Kina de neste to årene. 

Under Kuomintangs Nordekspedisjon gikk de inn i en fortvilt allianse med sine gamle fiender i Fengtianklikken, men ble likevel totalt knust. Zhiliklikken var den eneste av krigsherreklikkene som ble knust av Nordekspedisjonen alene. 

Klikken var sterkt antijapansk.  Vestmaktene var velvillig overfor den, men gav den ingen støtte – utover den som kom fra utenlandske forretningsinteresser som satte pris på klikkens antikommunisme og anti-fagforeningspolitikk i 1923.  Wu Peifu hadde til å begynne med søkt kommunistenes samarbeid for å bryte Kommunikasjonsklikkens strupetak på jernbanene, men skulle komme til å betrakte kommunistene som en større trussel, og gikk løs på dem og slo dem ned.
Dødens investeringer

***Dødens investeringer*** er en kriminalroman av Kjell Ola Dahl.

Boka kom ut i 1993. Romanen var Kjell Ola Dahls litterære debut og den første i serien om politiførstebetjent Gunnarstranda og hans kompanjong .

Dødens investeringer er en kriminalroman med økonomisk kriminalitet som sentralt tema.

Etter Dahls debut med *Dødens investeringer* fulgte en bølge av norsk kriminallitteratur hvor politiet var sentrale aktører, såkalte politiromaner.

## Handling
*Dødens investeringer* åpner med at en ung mann våkner sammen med en kvinne i hennes leilighet i en gård på Grünerløkka i Oslo. Kvinnen blir neste dag funnet drept og den unge mannen blir mistenkt. Når den unge mannen også blir funnet drept i sin leilighet må Gunnarstranda og Frølich gå bredere ut i sin etterforskning. De velger å fokusere på kvinnens arbeidsplass, et mykvareutviklingsfirma, og finner at hennes kolleger er svært tilbakeholdne med informasjon. Gunnarstranda og Frølich finner ut at selskapet har likviditetsproblemer og at det er noe merkelig med en emisjon selskapet har foretatt. Politimennene søker nå mot selskapets likviditet, forretningspraksis og den rollen som den drepte kvinnen har hatt på en forretningsreise.

## Referanser
Mollusker (hudsykdom)

***Molluscum Contagiosum***  er en ufarlig hudinfeksjon hos mennesker forårsaket av Molluscum Contagiosum-viruset.

## Etiologi og patogenese
Viruset smitter gjennom kontakt, og kan overføres både direkte og indirekte via håndklær, leker, etc.

Etter en inkubasjonstid på mellom 2 uker og 6 måneder, med et gjennomsnitt på 6 uker, dannes et utslett. Dersom utslettet ikke behandles, vil pasienten opparbeid immunitet, og det vil vanligvis forsvinne av seg selv etter 2 uker til 6 måneder, men kan vare mye lenger. Etter 2 år er imidlertid de aller fleste symptomfri.

## Diagnose
Diagnose blir stilt på bakgrunn av utslettet.

## Symptomer
Utslettet består av enkeltsående, glatte elementer, 1-5 mm store. De er navleformede, ofte finnes mange enkeltmollusker i samme område av huden.

## Behandling
Vanligvis vil legen ikke behandle utslettet, fordi det ikke er nødvendig. En eventuell behandling er både smertefull, og gir økt risiko for arrdannelse.
Ved ønske om behandling kan molluskene punkteres og desinfiseres med klorheksidin. Andre behandlingsalternativer er skraping med en skarp skje eller frysing med flytende nitrogen.

## Referanser
Nana Hedin

**Nana Ann-Helene Hedin Pranschke**, mer kjent som bare **Nana Hedin**, **NaNa** eller **Na Na** (født 24. mai 1968 i Eskilstuna), er en svensk artist og sanger. I løpet av en periode på over ti år samarbeidet hun med musikkprodusenter som Denniz Pop, Max Martin (Polar Prize 2016) og Kristian Lundin Cheiron-studioet. I 1990-åre opptrådte hun sammen med artister som Dr. Alban, Stakka Bo, E-Type, Britney Spears, Celine Dion, Ace of Base og en rekke svenske eurodancegrupper.

Hun har deltatt i den svenske Melodifestivalen flere ganger. Første gang var i 2000, da hun var korist for sangeren Guide. Hedin og E-Type deltok med låten Paradise i Melodifestivalen 2004 og gikk til finale i Globen. På E-Types album *Loud Pipes Save Lives*, som kom samme år, medvirker Hedin på flere av sangene. Hun hadde også medvirket på flere av de tidligere plateutgivelsene hans. I Melodifestivalen 2005 stilte hun som solist med bidraget «Wherever You Go».

Hedin har også medvirket i flere av Jonas Gardells oppsetninger, blant annet i *En finstämd kväll med Jonas Gardell*, *I Mellanmjölkens Land*, *Livet* og *Väckelsemöte*.

Hun deltok i september 2007 i den musikalske spørreleken ''DoobiDoo'' på SVT, i tospann med Janne Loffe Carlsson mot Ingela «Pling» Forsman i tospann med Jan Johansen. Videre deltok Hedin i musikkprogrammet *[[Så ska det låta (TV-program)|Så ska det låta]]* den 2. mai 2008. Musikalstjernen Fred Johansson var lagkameraten hennes i det programmet, mot Sarah Dawn Finer og Patrik Isaksson.

I august 2009 fikk Hedin påvist kreft i tunga og begynte behandling, men det var usikkert om hun vil kunne synge igjen. I et intervju med den svenske avisa Aftonbladet fortalte hun at legene ville gått så langt som å fjerne hele tunga dersom hun ikke var artist. Hun fortalte også at hun hadde vansker med å klare seg økonomisk, men at hun fikk mye støtte fra Dr. Alban og Jonas Gardell.

Den 6. juni 2018 fikk Nana Hedin prisen «MVP – Most Valuable Person» på Denniz Pop Awards. Juryens begrunnelse for tildelingen lød: «Sangeren Nana Hedin tildeles MVP-prisen fordi hun bak kulissene, med sin fantastiske stemme, har bidratt til å utforme det klassiske Cheiron-soundet og dermed også bidratt til det svenske musikkunderet» (opprinnelig svensk ordlyd: *Sångerskan Nana Hedin tilldelas MVP-priset för att hon bakom kulisserna bidragit stort till att med sin fantastiska röst forma det klassiska Cheiron-soundet och genom det också bidragit till det svenska musikundret*.

## Diskografi
* «FAME 2000» (singel)
* 2004: «It's Raining Men» (singel)
* 2005: «Wherever You Go» (singel)

## TV-opptredener
* *[[Svenska Idrottsgalan|Idrottsgalan]]* (SVT) januar 2007
* *[[DoobiDoo]]* (SVT) september 2008
* *[[Så ska det låta]]* (SVT) 2. mai 2008

## Referanser


## Eksterne lenker
* 
* 
* 
* Diskografi hos discogs.com
Guløyet aftendøgnflue

**Guløyet aftendøgnflue** (*Procloeon bifidum*) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.

## Utseende
### Voksne (imago)
Kroppen er 6-7&nbsp;millimeter lang og har en lys eller litt kremfarget oliven farge. Framvingene er trekantet og holdes rett opp og ut fra kroppen i hvile. Bakvingene er tilbakedannet (mangler). Lengst bak på bakkroppen er det to haletråder (cerci).

### Nymfer/larver
Nymfene er mellom 6-7&nbsp;millimeter lang. Den har tre haletråder som er like lange. Haletrådene er kortere enn kroppen og med mørke ringer. Den midterste haletråden har små korte hår ut til hver side. De to ytre haletrådene har bare små korte hår på innsiden. Det er sju par små enkle bladformede runde gjeller bokover på siden av bakkroppen. Labialpalpens (de korteste og nederste «munnføttene») ytre (tredje) ledd er innoverbøyd og har et avrundet indre hjørne.

## Levevis
Guløyet aftendøgnflue finnes i små bekker og større elver med rennende vann, men også i innsjøer. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år.

Guløyet aftendøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* Orden **[[Døgnfluer]] (Ephemeroptera)**
** Familie **[[Smådøgnfluer]] / [[bekkedøgnfluer]] (Baetidae)**
*** **Guløyet aftendøgnflue** *Procloeon bifidum* (Bengtsson, 1912)

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.

## Eksterne lenker
* 
* Norsk Entomologisk forening
Yu (konge)

**Yu** (kinesisk: 禹, pinyin: *Yǔ*) er i kinesisk mytologi den første kongen av Xia-dynastiet. Han var sønn av Gun og far til Qi. 

Yu ble ifølge mytene født ut av sin døde fars mage i en drages skikkelse. 

Akkurat som sin far forsøkte Yu å kontrollere den storflommen som truet landet. Men til forskjell fra faren lyktes han i det, med bistand av Huang-Di. Med meget besvær klarte han å styre alle jordens vannveier. Han beseiret også en rekke monstre (bl.a. den nihodete slangen Xiangliu) og nedtegnet verdens geografi.
Yuelu Shan

**Yuelu Shan** (岳麓山; pinyin: *Yuèlǔ Shān*) er et fjell på vestre bredd av elven  Xiang Jiang i Changsha i provinsen Hunan i Kina. Høyeste topp, *Yunlu*, er  300 meter høy. 

Yuelufjellet er et naturskjønt omrtåde. Her er også severdigheter og kulturminner som  Qingfengkløften, Aiwanpaviljonen, Lushantempelet, Yunlupalasset, Hvite Trane-kilden og Den flyvende sten.

Qingfengklæften ligger mellom Yueluakademiet og Lushantempelet. Her er Aiwanpaviljongen (en av det gamle Kinas fire berømte paviljonger), Shelitårnet, og gravmonumentene til Huang Xing (Huang Hsing) og Cai E (Tsai E).
Frane Matošić

**Frane Matošić** (født 25. november 1918 i Split, død 29. oktober i Split) var en kroatisk fotballspiller som deltok i de olympiske leker 1948 i London.

Matošić vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de  med 3-1 samme resultat som de vant med i semifinalen over Storbritannia. Finalen tapte de med 1-3 til .

Matošić spilte seksten landskamper og scoret seks mål for Jugoslavia i perioden 1938–53.

## OL-medaljer
* 1948  London -  Sølv i fotball  Jugoslavia

## Referanser


## Eksterne lenker
*
Plautdietsch

**Plautdietsch**, eller **mennonittisk nedertysk**, var opprinnelig en lavprøysisk dialekt av østnedertysk, med påvirkning fra nederlandsk. Det ble brakt til Amerika av mennonittiske innvandrere på 1700-tallet. Det snakkes i dag over store deler av det amerikanske kontinentet, særlig i Canada, samt i enkelte områder i Europa, men antallet brukere er fallende.

Noen mener at plautdietsch er et eget språk, mens andre mener det er en dialekt av nedertysk.

Ordet plautdietsch betyr «nedertysk».

## Eksterne lenker
* Plautdietsch hos Ethnologue
* Plautdietsch.ca – Plautdietsch-ressurser 
* Ordbok og grammatikk 
* Was ist Plautdietsch
Bibelen på svensk

Det finnes flere ulike oversettelser og utgaver av **Bibelen på svensk**. Utgaven *Bibel 2000* avløste en *kyrkobibel* fra 1917.

Den eldste kjente tilhørte kong Magnus Eriksson. Den har dessverre gått tapt, og man vet ingen detaljer om den. Nedenfor følger et utvalg av de mest kjente utgavene på svensk.

## Offisielle svenske oversettelser og revisjoner.
* *[[Gustav Vasas bibel]]* (1541)
** Det nye testamentet kom ut i 1526
* *[[Gustav II Adolfs bibel]]* (1618, nytrykk av Gustav Vasas bibel med tillegg av versinndelning m.m.)
* *[[Karl XIIs bibel]]* (1703, revision av Gustav Vasas bibel)
* *1917 års kyrkobibel* (1917)
* *Bibel 2000* (1999, offisiell oversettelse for de fleste svenske kristne samfunn)
** *NT 81* (1981, Det nye testamentet)
** *Tillägg till Gamla Testamentet* (1986, Det gamle testamentets apokryfer)

## Andre svenske oversettelser

### Svenske utgaver
(spesialutgaver, ofte med kommentarer)
* *Gezeliernas bibelverk* utkom 1711-28. Kommentarer og korrigeringer av oversettelse utfra grundteksten.
* *Peter Fjellstedts Bibel*, 8 utgaver til og med 1890, den første utgaven ble skrevet 1856-1861. Med kommentarer.
* *The Book*, *Bibel 2000* med tolkende fotografier.

### Parafraser
(frie «oversettelse» som forsøker å tolke betydningen av teksten uten å følge den eksakt.)
* *Nya Levande Bibeln* (De forente Bibelselskaper, Det nye testamentet, 2003)
* *Levande Bibeln* (fra den engelske *Living Bible*, 1974-1977)
* *Barnens Bibel* (fra nederlandsk)
* *Pekbibel* av Lars Steiner

## Sammenligning

## Se også
* Bibelen i Norge
* Danske bibeloversettelser

## Referanser


## Eksterne lenker
* 
* Hele 1917-oversettelsen
* Hele ''Folkbibeln'' 
* Hele ''Bibel 2000''
* Hele ''Levande Bibeln''
Pakistan under Sommer-OL 1948

**Pakistan under Sommer-OL 1948**. Trettini sportsutøvere fra Pakistan deltok i sju grener; bryting, boksing, friidrett sykling, svømming og vektløfting under Sommer-OL 1948 i London. Det var første gang Pakistan deltok i et OL og landet vant ikke noen medaljer.  
  
## Medaljer

## Eksterne lenker
* OL-resultater på Sports-reference.com
Neil Patrick Harris

**Neil Patrick Harris** (født 1973) er en amerikansk skuespiller. Han er kanskje best kjent som skjørtejegeren Barney Stinson i *[[How I Met Your Mother]]*, tittelrollen i *[[Doogie Howser, MD]]* og den fiktive versjonen av seg selv i *[[Harold & Kumar]]*-serien. I tillegg har han være stemmeskuespiller i filmene *[[Smurfene]]* og *[[Smurfene 2]]*. Han var også vert for den 63. Tony Awards 7. juni 2009, den 87. Oscar-utdelingen 22. februar 2015, og den 61. Primetime Emmy-utdelingen 20. september 2009.

## Oppvekst
Harris ble født i Albuquerque i New Mexico, og vokste opp i Ruidoso i New Mexico der foreldrene, Sheila og Ron, drev en restaurant. Det var hans eldre bror, Brian, som sporet Neil inn på skuespillerkarrieren da han overtalte ham til å bli audition til en skoleoppsetning av Trollmannen fra Oz i fjerde klasse. Han gikk på La Cueva High School i Albuquerque, og var aktiv når det gjaldt skuespill og musikaler der. Harris ble uteksaminert med svært gode karakterer («high honors») i 1991, noe han selv tilskrev at han hadde hatt privatlærer mens han var borte fra skolen for å spille inn film og TV-serier.

## Filmografi

## Familie
Harris er åpen homofil. Han er gift med David Burtka, og ved hjelp av surrogati har de blitt foreldre til en gutt og ei jente.

## Referanser


## Eksterne lenker
* 
* 
* 
*
Ovnsmuseet på Bærums verk

**Ovnsmuseet på Bærums verk** holder til i den gamle støperibygningen på Bærums verk.

Museet har en samling antikke støpejernsovner og andre støperigjenstander som i sin tid ble støpt på Bærums Jernverk gjennom 250 år og  tildels tidligere (Verkets historie gjennom 400 år).

## Se også
*Bærums historie

## Eksterne lenker
* Ovnsmuseet Bærums Verk
Üstra Hannoversche Verkehrsbetriebe

**Üstra Hannoversche Verkehrsbetriebe** driver den offentlige kollektivtrafikken i Stor-Hannover som partner i Großraum-Verkehr Hannover (GVH).

Üstra Hannoversche Verkehrsbetriebe driver et stort nettverk av sporveislinjer som kjører både i tunneler og på gateplan. Nettet består av tolv linjer; linje 1, 2, 3, 4, 5, 6, 7, 8, 9, 10, 11 og 17, samt 3 ekstralinjer; 10, 16 og 18.

Sporveisnettet åpnet 19. mai 1893. Det er normalsporet (1435&nbsp;mm).

## Eksterne lenker
;Offisielle:
* üstra.de – offisielle nettsiden til üstra. (tysk)
* wehmingen.de – Hannoversches Straßenbahn-Museum. (tysk)

;Private: 
* Sporvognsreiser: Üstra Hannoversche Verkehrsbetriebe (dansk)
* Straßenbahn Hannover (tysk)
Donau-Iller-Nahverkehrsverbund

**Donau-Iller-Nahverkehrsverbund** (**DING**) står for den offentlige kollektivtrafikken i Ulm, Biberach, og Neu-Ulm i Bayern. Selskapet ble opprettet 1. januar 2003 ved at 34 selskaper kom under DING. I 2005 fraktet DING 59,2 millioner mennesker. 

## Eksterne lenker
* DING (tysk)
* Sporvognsreiser: Ulm  (dansk)
Trinidad og Tobago under Sommer-OL 1948

**Trinidad under Sommer-OL 1948**. Fem sportsutøvere fra Trinidad og Tobago, alle menn, deltok i tre sporter, friidrett sykling og vektløfting under Sommer-OL 1948 i London. Det var første gang Trinidad og Tobago deltok i et OL, de kom på delt 28.-plass med en sølvmedalje. 
   
## Medaljer

## Medaljevinnerne
Dampskibsselskabet Torm

**Dampskibsselskabet Torm** er en av verdens største transportører av raffinerte oljeprodukter, men selskapet står også for transport av tørrlast.

Rederiet ble grunnlagt i 1889 og eier i dag omkring 100 moderne skip, de fleste av dem i et poolsamarbeid. Selskapet opererer rundt om i hele verden, og har hovedkontor i Hellerup nord for København. Selskapet er notert på Københavns Fondsbørs og NASDAQ. Torm omsatte i 2008 for 1&nbsp;184 millioner USD og oppnådde et resultat på 361 millioner USD.

Administrerende direktør fra 2008 til 2010 var Mikael Skov. Han avløste Klaus Kjærulff som ble avskjediget efter kontovers med storaksjonær Gabriel Panayotides. Fra 1. april 2010 er Jacob Meldgaard administrerende direktør i rederiet, som har en samlet gjeld på 10 milliarder danske kroner.

## Referanser


## Eksterne lenker
*
Øyvind Risjord

**Øyvind Risjord** (født 25. april 1982) er en norsk futsal- og fotballspiller som er kaptein for Melbo IL i 4. divisjon. Han var visekaptein og styreleder for Kappa Futsal Klubb frem til klubben offisielt la ned i 2012.

Fra 2005 til 2011 spilte han for Ullern Fotball, hvor han var kaptein fra 2005 til 2009, og visekaptein fra 2009-11. Han er blant annet Skandinavisk mester i futsal, Norgesmester i strandfotball og innendørsfotball. 

Etter sesongen 2009/10 tok han overgang fra Kappa Futsal til Vålerenga Futsal sammen med lagkamerat Henrik Salveson. Risjord spilte kun 4 kamper for Vålerenga Futsal før han igjen gikk sammen med lagkamerat Henrik Salveson til Frigg Futsal i starten av året 2011. I Frigg ble Risjord gjenforent med flere tidligere lagkamerater fra Kappa Futsal Klubb. Frigg Futsal og Risjord vant sin 1. divisjonsavdeling sesongen 2010/2011.

## Titler

### Seriemesterskap (5)
#### Fotball
* 4. divisjon 1999, 2014 Melbo IL
* 3. divisjon 2002 Mercantile
* 3. divisjon 2008 Ullern Fotball

#### Futsal
* 1. divisjon NFF Futsal 2008/2009 (Kappa Futsal)
* 1. divisjon NFF Futsal 2010/2011 (Frigg Futsal)

### Cuptitler (30)
* Sparebank Cup Askim 2001, 2002, 2004, 2005, 2007
* SIS Stockholm 2004
* Coca-Colacup Fredrikstad 2004, 2005, 2006, 2008
* Coca-Colacup Drammen 2004 x2, 2005 x2
* Skandinavisk mesterskap Kristiansand 2005
* Coca-Colacup Tistedalen 2005, 2006, 2007 x2
* Norgesmester i innendørsfotball Vallhall Oslo i regi av NFF 2005, 2006
* Coca-Colacup Bergen 2005
* SIS Oslo 2006, 2007
* Umbro Cup Tistedalen 2008
* NFF kvalik til Eliteserien i futsal 3. runde Askim 2008
* Nattcup Stranda 2002, 2005, 2008, 2012
* Norway Cup 2001

### Annet (2)

* Årets spiller Team Kappa 2005-2006
* Årets spiller i Ullern Fotball 2007
* Toppscorer (12 mål) for Melbo IL 2012

## Eksterne lenker
* Ullern Fotball
* Melbo IL Fotball
Eivind Kvamme

**Eivind Kvamme** (født 25. mai 1974 i Bergen) er en norsk musiker kjent for å ha vært gitarist i bandet Poor Rich Ones. Kvamme jobber for øyeblikket som lærer på en ungdomsskole.

## Eksterne lenker
* 
* Eivind Kvamme hos groove.no
* Eivind Kvamme  hos Rockipedia
Puerto Rico under Sommer-OL 1948

**[[Puerto Rico]] under Sommer-OL 1948**. Ni sportsutøvere fra Puerto Rico, alle menn,  deltok i tre sporter, boksing, friidrett og skyting under Sommer-OL 1948 i London. Det var første gang Puerto Rico deltok i et OL, de kom på en delt 34.-plass med en bronsemedalje. 

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Elvefliksidedøgnflue

**Elvefliksidedøgnflue** (*Ameletus inopinatus*) er en døgnflue som tilhører familiegruppen Ameletidae.

## Utbredelse
Elvefliksidedøgnflue finnes helt nord på den nordlige halvkule. I Norge lever den i fjellet, men er vanligere også i lavlandet lengst nord.

## Utseende
### Voksne (imago)
Kroppen er 9-11&nbsp;millimeter lang. Brunlig på farge. Framvingene er smalt trekantet og holdes rett opp og ut fra kroppen i hvile. De er glassklare med et tydelig årenett, der lengdeårene er kraftigere enn tverrårene. Bakvingene er velutviklede. Lengst bak på bakkroppen er det to haletråder (cerci). Hannen har store noe utstående (oppsvulmede) fasettøyne.

### Nymfer/larver
Nymfene er mellom 9-11&nbsp;millimeter lange og har tydelige parvise flekker på oversiden av alle bakkroppsleddene. De bladformede trakégjellene  (bladgjellene) er enkle (ikke doble) og nesten gjennomsiktige. Bak på bakkroppen er det tre haletråder som er kortere enn bakkroppen. Haletrådene har et mørk bånd. Maxillarpalpens (de lengste og øverste «munnføttene») har en kraftig, rett børstekant.

## Levevis
Elvefliksidedøgnflue finnes i og ved ferskvann der vannet er klart (reint), i mindre innsjøer, små bekker og større elver. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år.

Elvefliksidedøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne finnes fra juli og utover sommeren, de kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling
Tidligere var slekten *Ameletus* plassert i familien fliksidedøgnfluer (Siphlonuridae).

* Orden **[[Døgnfluer]] (Ephemeroptera)**
** Familie **[[Ameletidae]]** 
*** **Elvefliksidedøgnflue** *Ameletus inopinatus* Eaton, 1887

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.

## Eksterne lenker
* 
* Norsk Entomologisk forening
Lagtingets kontrollkomité

**Lagtingets kontrollkomité** (færøysk: *Landsstýrismálanevndin*) er den fagkomiteen som behandler saker relaterte til kontroll av regjeringen samt konstitusjonelle spørsmål på Lagtinget på Færøyene. Kontrollkomiteen teller tre medlemmer.

## Medlemmer
Medlemmer i perioden 2011–2015:
*Sirið Stenberg (T), formann
*Joen Magnus Rasmussen  (FF), nestformann 
*Rósa Samuelsen  (SB)

Varemedlemmer i perioden 2011–2015:
*Elsebeth Mercedis Gunnleygsdóttur
*Eivin Jacobsen
*Høgni Hoydal

Medlemmer i perioden 2008–2011:
*Jaspur Vang (SB), formann
*Annita á Fríðriksmørk (T), nestformann
*Andrias Petersen (JF)

## Formenn
*1990–1994 Vilhelm Johannesen (JF)
*1994–1995 Finnbogi Arge (SB)
*1995–1998 Finnbogi Arge (Uavh.)
*1998–2002 Edmund Joensen (SB)
*2002–2004 Heini O. Heinesen (T)
*2004–2008 Kári P. Højgaard (SF)
*2008–2011 Jaspur Vang (SB)
*2011–2015 Sirið Stenberg (T)

## Eksterne lenker
* Komiteens nettside
Juan Evangelista Venegas

**Juan Evangelista Venegas** (født 2. juni 1929 i San Juan i Puerto Rico, død	16. april 1987) var en puertoricansk bokser som deltok i de olympiske leker 1948 i London.

Venegas vant en olympisk bronsemedalje i boksing under OL 1948 i London. Han kom på tredjeplass i den nest letteste vektklassen, bantamvekt opp til 54,0&nbsp;kg, bak ungarske Tibor Csik og Giovanni Zuddas fra italia.

## OL-medaljer
* 1948  London -  Bronse boksing, bantamvekt

## Referanser


## Eksterne lenker
*
Warning:

***Warning:*** er det sjette studioalbumet til det amerikanske punkrockbandet Green Day, lansert i 2000. På *Warning:* fortsatte de med det de hadde begynt med på forgjengeren *[[Nimrod (album)|Nimrod]]*, å kombinere punkrock med akustiske elementer. Dette var også det første albumet til Green Day siden *[[Kerplunk!]]* som ikke var produsert av Rob Cavallo

Albumet er det Green Day-albumet som har solgt dårligst både i USA og på verdensbasis siden de skrev under for det kommersielle plateselskapet Reprise, og er det eneste albumet foruten debutalbumet *[[39/Smooth]]* som ikke har solgt til platinaplate.

## Sporliste
# «Warning» – 3:42
# «Blood, Sex and Booze» – 3:33
# «Church on Sunday» – 3:18
# «Fashion Victim» – 2:48
# «Castaway» – 3:52
# «Misery» – 5:05
# «Deadbeat Holiday» – 3:35
# «Hold On» – 2:56
# «Jackass» – 2:43
# «Waiting» – 3:13
# «Minority» – 2:49
# «Macy's Day Parade» – 3:34

### Singler utgitt fra albumet
Det ble utgitt tre singler fra albumet. Den første, og mest suksessfulle singelen fra albumet var «Minority» som ble utgitt 31. oktober 2000. Senere i 2000 ble også tittelsangen «Warning» utgitt som singel før «Waiting» ble utgitt som den siste singelen fra albumet i 2001. Foruten disse sangene, ble det også laget musikkvideo til sangen «Macy's Day Parade», men denne sangen ble aldri utgitt som singel.

## Eksterne lenker
*
Warning

**Warning** (engelsk for *Advarsel*) har flere betydninger:

*Warning (band) – Britisk doom metal-band
* – musikkalbum fra Green Day
*The Warning – musikkalbum fra Queensrÿche
*Warning (Queensrÿche sang) – sang av Queensrÿche
*Warning (Green Day sang) – sang av Green Day
*Warning (Black Sabbath sang) – sang av Black Sabbath
Trafikkorpset

**Trafikkorpset** i Oslo består av ca. 35 polititjenestemenn, som har trafikktjeneste som prioritert oppgave. Hovedfokus for trafikkorpset er hovedveinettet i Oslo, men tjenestemennene bistår andre seksjoner ved behov. Trafikkorpset utfører i hovedsak sin tjeneste med motorsykkel, og har således en gode muligheter til rask og enkel forflytning i hovedstadens trafikk. Men Trafikkorpset benytter seg også av sivile biler for å fange opp det de anser som «verstingene» i trafikken. Trafikkorpset bemanner i tillegg hovedstadens trafikkulykkespatrulje (T-38), som utfører åstedsgranskning ved store, og alvorlige trafikkulykker. Ved statsbesøk, eller andre store begivenheter, er det Trafikkorpset som bistår med trafikkryddetjeneste (eskortering), eller ledsagelse av VIP-personell. Tjenestemennene ved trafikkorpset har utdannelse og kursing innen tjeneste både med og uten motorsykkel, og utgjør således hovedstadens spydspiss mot forebygging og iretteføring av brudd på vegtrafikklovgivningen. Ellers er Trafikkorpset disponibelt for Operasjonssentralen og tar ordensoppdrag i hele Oslo.

Trafikkorpset benytter i den daglige tjenesten BMW K1200RS og BMW R1200GS på sommertid. Kun BMW R1200GS brukes på vinterstid.
Zdeněk Miler

**Zdeněk Miler** (1921–2011) var en tsjekkisk animatør, illustratør og regissør best kjent for sin *[[Muldvarpen (tegnefilm)|Muldvarpen]]*-karakter (*Krtek* eller *Krteček* originalt) og dens eventyr.

## Referanser


## Litteratur
*   
*  

## Eksterne lenker
* 
*
Artur Partyka

**Artur Jerzy Partyka** (født 1969 i Stalowa Wola) er en polsk tidligere friidrettsutøver som konkurrerte i høydehopp på 1990-tallet.

Partykas første internasjonale mesterskap som senior var innendørs-VM 1991 der han tok sølvmedaljen etter et hopp på 2,37. Samme år deltok han i utendørs-VM i Tokyo der han ble nummer 12 i finalen. Partyka deltok i OL 1992 i Barcelona og hoppet 2,34, et resultat som holdt til delt bronsemedalje med Hollis Conway og Tim Forsyth.

I VM 1993 hoppet han 2,37 og tok sølvmedaljen bak Javier Sotomayor som gikk over 2,40. I EM 1994 ble det også sølv etter et hopp på 2,33, to centimeter lavere enn gullvinneren, nordmannen Steinar Hoen.

I VM 1995 i Göteborg tok Partyka igjen medalje – denne gangen bronsemedalje med 2,35, to centimeter lavere enn Troy Kemp og Sotomayor. Året etter ble det sølv i OL i Atlanta, gullmedaljen gikk til amerikaneren Charles Austin som gikk over 2,39. Dette året satte Partyka sin personlige rekord på 2,38 i et stevne i den tyske byen Eberstadt. Under VM 1997 i Athen ble det en ny sølvmedalje, igjen ble han slått av Sotomayro.

Partykas siste internasjonale mesterskap ble EM 1998 i Budapest, og for første gang ble det medalje av edleste valør. Han vant med et hopp på 2,34.

## Referanser


## Eksterne lenker
* 
*
Baklaster (redskap)

:*Dette er en artikkel om [[traktorredskap]]et baklaster. For forløperen til den moderne [[hjullaster]]en, se [[baklaster]].*

**Baklaster** er et traktorredskap til å løfte og laste med. I motsetning til frontlasteren er baklasteren montert bak traktoren, derav navnet. 

Den består vanligvis av en vertikal ramme med en hydraulisk sylinder, som kan heve og senke en skuffe eller pallegaffel i vertikal retning, som på en gaffeltruck. Etter at frontlasteren ble godt utviklet, har baklasteren nesten gått ut av bruk.

## Eksterne lenker
*
Zhang Wenxiu

**Wenxiu Zhang** (født 22. mars 1986 i Liaoning) er en kinesisk friidrettsutøver som konkurrerer i sleggekast. 

Zhang var med i VM 2001 i Edmonton, der hun ble nr. 11. I VM 2003 kvalifiserte hun seg ikke til finalen. Bedre gikk det i VM 2005 da hun ble nummer fem. I VM i friidrett 2007 og i VM i friidrett 2011 tok hun bronse, før hun tok sølv i VM i friidrett 2013 og i VM i friidrett 2015.

I sitt første OL, Athen 2004, ble hun nummer sju. Det ble sølv på hjemmebane under OL 2008 etter et kast på 74,32 og bronse i 2012 i London.  Hun tok nok en sølvmedalje under Sommer-OL 2016.

Zhangs personlige rekord er på 74,86.

## Referanser


## Eksterne lenker
*
Athanasia Tsoumeleka

**Athanasia Tsoumeleka** (gresk: Αθανασία Τσουμελέκα; født 2. januar 1982) er en gresk friidrettsutøver som konkurrerer i kappgang.

Tsoumeleka deltok i EM 2002 i München der hun ble nummer ni på 20&nbsp;km. Hun deltok også i VM 2003 der hun ble nummer sju. Den største suksessen opplevde hun i OL 2004 på hjemmebane i Athen, der hun vant gull på 20&nbsp;km.

Hun deltok også i OL 2008 i Beijing, der hun endte på niendeplass. 29. april 2009 ble det annonsert at hun hadde testet positivt på CERA under OL 2008. 

## Referanser


## Eksterne lenker
*
Ørnulf G. Christensen

**Ørnulf Gunerius Christensen** (1925–1994) var advokat, statsautorisert revisor og lokalpolitiker i Arendal.

Christensen satt som ordfører for Høyre i Arendal kommune fra 1972 til 1987. Han var 2. og 3. vararepresentant for Høyre i Aust-Agder på Stortinget i periodene 1973&ndash;1977 og 1977&ndash;1981. 

Christensen var frimurer i losjen St. Johanneslogen Fraternitas til de tvende Fyrtaarn, hvor han var ordførende mester fra 26. april 1983 til 8. mars 1994. Han var også aktiv i Arendal Lions Club, og var en av to initiativtakere til å opprette Moland Lions Club 28. september 1966.

## Se også
* Liste over ordførere i Arendal 

## Referanser
Vladislav Frolov

**Vladislav Frolov** (født 25. januar 1980) er en russisk friidrettsutøver som konkurrerer på 400 meter.

Frolovs gjennombrudd kom under EM 2006 i Göteborg der han tok sølv på 400 meter, etter Marc Raquil. Frolovs finaletid på 45,09 er hans personlige rekord.

I 2007 var han med å ta sølv på 4 x 400 meter stafett under innendørs-EM. Utendørs deltok han i VM i Osaka, der han ble utslått i kvalifiseringen. 

Frolov deltok i OL 2008, der han deltok på det russiske laget som opprinnelig tok bronse på 4 x 400 meter stafett. Denis Aleksejev som deltok på stafettlaget ble tatt for doping ved retesting fra urinprøver fra lekene. 

## Referanser


## Eksterne lenker
*
Ann Packer

**Ann Packer** (født 8. mars 1942 i Oxfordshire) er en britisk tidligere friidrettsutøver (mellomdistanseløper) som konkurrerte i 1960-årene.

Packer var med på det britiske stafettlaget på 4 &times; 400 meter som tok bronse i EM 1962 i Beograd og som tok sølv i Samveldelekene 1962 i Perth i Australia.

Packer deltok i OL 1964 i Tokyo. Opprinnelig hadde hun tenkt å bara løpe favorittdistansen 400 meter. Etter å ha tatt sølv, slått med to tideler av Australias Betty Cuthbert, valgte hun å stille til start på 800 meter. Det var en distanse Packer hadde løpt bare fem ganger tidligere. Etter så vidt å ha gått videre til finalen, gjorde hun sitt livs løp og spurtet forbi ledende Maryvonne Dupureur fra Frankrike. Dermed vant Packer gull på ny verdensrekord, 2.01,1.

Etter OL valgte Packer å avslutte idrettskarrieren, bare 22 år gammel.

Packer er utnevnt til medlem av Order of the British Empire.

## Eksterne lenker
* 
* Artikkel om Packer på BBCs nettsted